
Metodický list

Denná téma: Zdravý aktívny životný štýl
	Cieľ, zameranie aktivity
	Vytvoriť prezentáciu na tému „Ako zdravo žiť“. 

	Vyučovací predmet, ročník, téma vyučovacej hodiny
	Informatika 5.ročník
Vyhľadávanie a triedenie informácií z internetu, ukladanie obrázkov a textu z internetu, práca s prezentačným softvérom – vkladanie obrázkov, písanie textu.

	Pomôcky
	Počítač s pripojením na internet

	Príprava
	Žiaci 5. ročníka ovládajú prácu s prezentačným softvérom, vpisovanie textu, vkladanie obrázkov, vedia vyhľadávať a triediť informácie z internetu.

	Postup/realizácia
	V motivačnom rozhovore sme sa s deťmi rozprávali o tom, ako sa máme správne stravovať, čo robiť, aby sme boli zdraví. Po úvodnej časti sme si v krátkosti zopakovali, ako sa ukladajú informácie a obrázky z internetu, ako sa vkladajú informácie a obrázky do prezentácie. Zručnejší žiaci predviedli, ako vedia vkladať odkaz na video alebo ako vložiť animáciu do prezentácie. Zadala som im úlohu, aby vytvoril každý samostatne prezentáciu „Ako zdrav žiť“. Inštruovala som žiakov, aby do prezentácie vložili aj svoje vlastné myšlienky, svoje vedomosti z tejto oblasti. Vytvorené prezentácie sme si spoločne zhodnotili.

	Zhrnutie
	Žiaci sa oboznámili so zásadami, ktoré máme dodržiavať, aby sme zdravo aktívne žili. Zopakovali si zručnosti pri tvorbe zložitejšej prezentácie.

	Prílohy
	Prezentácie žiakov

